Diari Oficial de la Generalitat Valenciana


Sumari del DOGV 8838, del 18-06-2020 (2020/4599)

Extracte de la Resolució 1524/2020, de 16 de juny, per la qual es reprén el procés de selecció per a provisió de places d'agent de policia local per torn lliure i per mobilitat. (2019/PAC/2263).
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4599


Data del document
:   16-06-2020

Organisme emissor
:   Ajuntament de Xirivella

Tipus de document
:   Extracte

Anàlisi jurídica

 Descriptors 

:   * Xirivella
    * concurs administratiu

Extracte de la Resolució 1524/2020, de 16 de juny, per la qual es reprén el procés de selecció per a provisió de places d'agent de policia local per torn lliure i per mobilitat. (2019/PAC/2263). [2020/4599]  
Mitjançant el present edicte de l'Ajuntament de Xirivella, es fa públic extracte de la Resolució número 1524/2020, de data 16 de juny, per la qual es reprén el procés de selecció per a provisió de places d'agent de policia local per torn lliure i per mobilitat. (2019/PAC/2263).  
Atés el règim de les atribucions delegades mitjançant la Resolució 1734/2019, de 31 de juliol, a favor d'aquesta Regidoria Delegada de Recursos Humans, Projectes Europeus, Desenvolupament Local i Ocupació.  
Per tot això, resolc:  
  
Primer  
Reprendre la tramitació de l'expedient administratiu relatiu al procés d'oposició per mobilitat i per torn lliure d'agents de la policia local, escala administració especial, subescala de serveis especials, policia local i auxiliar, escala bàsica, grup C, subgrup C1. (2019/PAC/2263).  
  
  
Segon  
Convocar la primera prova, que consisteix en la realització de l'examen del nivell elemental de valencià, a tots els aspirants que en la instància hagen fet constar que sol·liciten realitzar aquesta prova, per al pròxim dia 7 de juliol de 2020, a les 9.30 hores, al Centre Juvenil, situat al carrer del Llevant UD, de Xirivella.  
  
Tercer  
Convocar tots els aspirants per torn de mobilitat per a la realització de les proves psicotècniques, el dia 10 de juliol de 2020, a les 8.30 hores, en l'Institut Gonzalo Anaya, situat al carrer de les Palmeres (polígon Verge de la Salut, de Xirivella).  
  
Quart  
Convocar el torn lliure per al primer exercici de mesurament d'altura, obligatori i eliminatori, i la realització de les proves psicotècniques, a tots els aspirants que no han aportat la superació de proves en altres municipis de la Comunitat Valenciana, homologades per l'Institut Valencià de Seguretat Pública, amb menys d'un any fins al termini de presentació d'instàncies, per al dia 10 de juliol de 2020, en l'Institut Gonzalo Anaya, situat al carrer de les Palmeres (polígon Verge de la Salut, de Xirivella), amb el següent ordre de crida:  
A les 8.30 hores, els aspirants el primer cognom dels quals comença per la lletra Q, fins a la lletra F.  
A les 11.15 hores, els aspirants el primer cognom dels quals comença per la lletra G, fins a la lletra P.  
  
(...)  
  
Sisé  
Determinar que la celebració d'aquesta prova quedarà condicionada, en tot cas, al fet que no hi haja una reculada en les denominades fases de la desescalada prevista pel Govern de la Nació per a evitar la propagació de la Covid-19.  
  
Seté  
Determinar que, en tot moment, hauran d'arbitrar-se i garantir-se les mesures sanitàries i de seguretat pertinents durant la celebració de les proves del present procés selectiu.  
A aquest efecte, els aspirants hauran d'acudir-hi proveïts de màscares i portar-les posades durant l'estada a la sala on es realitze la prova, així com mantindre la distància de seguretat de dos metres, de manera que l'incompliment de les normes de seguretat suposarà l'expulsió del procés selectiu, a criteri del tribunal de selecció.  
  
Xirivella, 16 de juny de 2020.- El regidor de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.